钦定古今图书集成/明伦汇编/官常典/第480卷 > 薛孤延
## 钦定古今图书集成/明伦汇编/官常典/第480卷 > 薛孤延

按《北齐书》本传：“延，代人也。少骁果，有武力。韩楼之反，
延随众属焉。后与王怀等密计讨楼，为楼尉帅乙弗
丑所觉，力战破丑，遂相率归。行台刘贵表为都督，加
征卤将军，赐爵永固县侯。后隶高祖为都督，仍从起
义，破尔朱兆于广阿，因从平邺，以功进爵为公，转大
都督。从破四胡于韩陵，加金紫光禄大夫。从追尔朱”
兆于赤谼岭，除第一领民酋长。孝静立，拜显州刺史，
累加车骑将军。天平四年，从高祖西伐，至蒲津。窦泰
于河南失利，高祖班师，延殿后，且战且行，一日斫折
刀十五口。还转梁州刺史。从征玉壁，又转恒州刺史。
从破周文帝于邙山，进爵为县公，邑一千户。高祖尝
阅马于北牧，道逢暴雨，大雷震地，前有浮图一所，高
祖令延视之。延乃驰马按槊直前，未至三十步，雷火
烧面，延喝杀绕浮图走，火遂灭。延还，眉鬓及马鬃尾
俱燋。高祖叹曰：“薛孤延乃能与霹雳斗。”其勇决如此。
又频从高祖讨破山胡，西攻玉壁。入为左卫将军，改
封平秦郡公，为左厢大都督，与诸军将讨颍州。延专
监造土山，以酒醉，为敌所袭据。颍州平。诸将还京师，
䜩于华林园，世宗启魏帝，坐延于阶下以辱之。后兼
领军将军，出为沧州刺史，别封温县男，邑三百户。齐
受禅，别赐爵都昌县公。性好酒，率多昏醉，而以勇决
善战，每大军征讨，常为前锋，故与彭、刘、韩、潘同列。天
保二年，为太子太保，转太子太傅。八年，除肆州刺史，
加开“府仪同三司，食《洛阳郡》干”，寻改“食河间郡干。”